**Ғылым және жоғары білім саласында сапаны қамтамасыз ету комитетінің**

**Реттеушілік саясат басқармасы туралы ережесі**

**1-тарау. Жалпы ережелер**

1. Жоғары және жоғары оқу орнынан кейінгі білім саласындағы реттеушілік саясат басқармасы (бұдан әрі – Басқарма) Қазақстан Республикасы Ғылым және жоғары білім министрлігі Ғылым және жоғары білім саласында сапаны қамтамасыз ету комитетінің (бұдан әрі – Комитет) құрылымдық бөлімшесі болып табылады.

2. Басқарма өз қызметінде Қазақстан Республикасының Конституциясын, Қазақстан Республикасының Кәсіпкерлік кодексін, Қазақстан Республикасының Әкімшілік құқық бұзушылық туралы кодексін, Қазақстан Республикасының Әкімшілік рәсімдік-процестік кодексін, Қазақстан Республикасының Білім туралы заңын, Қазақстан Республикасының Қазақстан Республикасындағы Мемлекеттік қызметі туралы заңын, мемлекеттік қызмет саласындағы Қазақстан Республикасы Президентінің және Үкіметінің актілерін, Қазақстан Республикасының өзгеде нормативтік құқықтық актілерін, сондай-ақ осы Ережені басшылыққа алады.

3.  Басқарманың құрылымын және штат санын Қазақстан Республикасының заңнамасында белгіленген тәртіппен штат санының лимиті шегінде Қазақстан Республикасы Ғылым және жоғары білім министрлігінің Аппарат басшысы бекітеді.

**2-тарау. Басқарманың мақсаттары, құқықтары мен міндеттері**

4. Мақсаты:

1) білім беру қызметтерін ұсыну сапасына мемлекеттік бақылауды жүзеге асыру

2) білім беру ұйымдары көрсететін білім беру қызметтерінің ғылым және жоғары білім саласында әрекет етуші заңнама талаптарына сәйкестігін бақылау;

3) ғылым және жоғары білім саласында сапаны қамтамасыз ету барысында бірыңғай мемлекеттік саясатты қалыптастыру.

5. Құқықтары мен міндеттері:

1) білім беру ұйымдарынан білім беру және ғылыми қызметтің тиімділігіне сараптама жүргізу үшін қажетті материалдарды сұрату;

2) мемлекеттік бақылау шараларына қатысу үшін білім беру ұйымдарының, мемлекеттік органдардың, ғылыми, ғылыми-зерттеу және басқа да ұйымдардың жоғары білікті мамандарын олардың басшыларының келісімімен тарту;

3) мемлекеттік бақылау мәселелері бойынша Қазақстан Республикасы нормативтік құқықтық актілерінің және нұсқаулық-нормативтік құжаттардың жобаларын дайындауға қатысу;

4) Басқарма құзыретіне кіретін мәселелер бойынша Қазақстан Республикасының заңнамасын жетілдіру бойынша ұсыныстар енгізу;

5) құзыреті шегінде Қазақстан Республикасы халықаралық шарттарының жобаларын әзірлеуге қатысу;

6) нормативтік құқықтық актілердің жобаларын дайындау үшін сараптама комиссияларындағы, жұмыс топтарындағы және уақытша шығармашылық ұжымдардағы жұмысқа білім және ғылым саласының қызметкерлерін, ғалымдар мен басқа да мамандарды белгіленген тәртіппен тартуға құқылы;

7) білім және ғылым саласындағы құрылымдық бөлімшелердің ақпараттық деректерін (деректер банктерін) белгіленген тәртіппен пайдалануға құқылы;

8) Басқарма құзыретіне кіретін мәселелер бойынша Министрлік пен Комитеттің атынан басқа мемлекеттік органдар мен ведомстволарда өкілдік ету;

9) Басқарманың құзыретіне кіретін мәселелер шеңберінде семинарлар, кеңестер және басқа да іс-шаралар өткізуге қатысу;

10) заңнамада белгіленген тәртіппен мемлекеттік органдардан, меншік нысанына және ведомстволық бағыныстылығына қарамастан ұйымдардан, олардың лауазымды адамдарынан қажетті ақпарат пен материалдарды сұрату және алу;

11) Қазақстан Республикасының заңнамасына, сондай-ақ Үкімет пен Министрліктің актілеріне сәйкес өзге де құқықтарды жүзеге асыру.

6. Функциялары:

1) Қазақстан Республикасы Кәсіпкерлік кодексінің 13-тарауында көзделген тиісті актілердің жобаларын дайындай отырып, меншік нысанына және ведомстволық бағыныстылығына қарамастан, білім беру ұйымдарында Қазақстан Республикасының ғылым және жоғары білім беру саласындағы заңнамасының, мемлекеттік жалпыға міндетті білім беру стандарттарының орындалуына мемлекеттік бақылауды жүзеге асыру;

2) бақылау және тексеру іс-шараларының нәтижелері бойынша «Әкімшілік құқық бұзушылық туралы» Қазақстан Республикасының кодексінде көзделген процессуалдық, оның ішінде білім беру қызметімен айналысуға рұқсаттың қолданысын тоқтата тұру және (немесе) бойынша құжаттарды дайындау;

3) Қазақстан Республикасының ғылым және жоғары білім беру саласындағы заңнамасының талаптарын бұзушылықтарды жою туралы нұсқамалар беру;

4) жоғары және жоғары оқу орнынан кейінгі білім беру бағдарламаларын жүзеге асыратын білім беру ұйымдары үшін тәуекел дәрежесін бағалау өлшемшарттарын әзірлеу;

5) тәуекел дәрежесін бағалау өлшемшарттары негізінде бақылау субъектісіне (объектісіне) бару арқылы профилактикалық бақылаудың жартыжылдық тізімін, біліктклік талаптарға сәйкестігін тексеру жылдық тізімін жасау;

6) Қазақстан Республикасы Кәсіпкерлік кодексінің 143-бабына сәйкес жоғары және жоғары оқу орнынан кейінгі білім беру бағдарламаларын жүзеге асыратын білім беру ұйымдарына қатысты білім беру жүйесіне мемлекеттік бақылау саласындағы тексеру парақтарының жобаларын әзірлеу;

7) профилактикалық бақылау, жоспардан тыс тексеру және біліктілік талаптарына сәйкестікке тексеру жүргізу;

8) рұқсат және (немесе) рұқсатқа қосымша берілгенге дейін өтініш берушінің біліктілік немесе рұқсат беру талаптарына сәйкестігін рұқсаттық бақылауды жүзеге асыру;

9) меншік нысанына және ведомстволық бағыныстылығына қарамастан (медициналық және фармацевтикалық білім беруді қоспағанда) әскери, арнаулы оқу орындарында жоғары және жоғары оқу орнынан кейінгі білім беру бағдарламаларын жүзеге асыратын білім беру ұйымдарын мемлекеттік аттестаттаудан өткізу;

10) мемлекеттік аттестаттауға жататын білім беру ұйымдарының жыл сайынғы тізбесін жасау;

11) білім беру ұйымының өзін-өзі бағалау материалдарын талдау (білім сапасын ішкі бағалау), аттестаттау комиссиясын қалыптастыру, мемлекеттік аттестаттаудан өткізу, мемлекеттік аттестаттау қорытындылары туралы қорытынды жасау;

12) білім беру ұйымы қызметінің мемлекеттік жалпыға міндетті білім беру стандартының талаптарына сәйкестігі немесе сәйкес еместігі туралы шешім қабылдау;

13) құзыреті шегінде Қазақстан Республикасы нормативтік құқықтық актілерінің жобаларын әзірлеу, сондай-ақ оларды бекіту жөнінде қажетті шаралар қабылдау;

14) Қазақстан Республикасы Ғылым және жоғары білім министрінің бұйрықтарын Министрліктің интернет-ресурсында ресми жариялау бойынша шаралар қабылдау;

15) жоғары және (немесе) жоғары оқу орнынан кейінгі білім беру ұйымдарының қызметіне мемлекеттік бақылау мәселелері бойынша нормативтік құқықтық базаны жетілдіру жөнінде ұсыныстар әзірлеу;

16) Басқарманың құзыретіне кіретін мәселелер бойынша нормативтік құқықтық актілерге тұрақты негізде мониторинг жүргізу, сондай-ақ нормативтік құқықтық актілерге тиісті түзетулерді уақтылы енгізу немесе олардың күші жойылды деп тану жөнінде шаралар қабылдау;

17) Басқарманың құзыретіне кіретін мәселелер бойынша халықаралық шарттардың жобаларын әзірлеу бойынша жұмысқа қатысу;

18) бюджеттік өтінімдерді келісу және қызметтің жетекшілік ететін бағыттары бойынша техникалық ерекшелікті әзірлеу;

19) Қазақстан Республикасының заңдарында, Қазақстан Республикасы Президентінің және Қазақстан Республикасы Үкіметінің актілерінде көзделген өзге де функцияларды жүзеге асыру.

**3-тарау. Басқарманың қызметін ұйымдастыру**

7. Басқарманың Қазақстан Республикасының заңнамалық актілеріне, Президентінің актілеріне және Қазақстан Республикасының өзге де нормативтік құқықтық актілеріне сәйкес өз міндеттерін іске асыру үшін қажетті құқықтары мен міндеттері болады.

8. Басқарманы Қазақстан Республикасының заңнамасында белгіленген тәртіппен лауазымға тағайындалатын және лауазымнан босатылатын басшы басқарады.

9. Басқарма ұйымдастыру жағынан Комитеттің басқа құрылымдық бөлімшелерінен дербес, Комитет Төрағасына және оның орынбасарларына бағынады.

10. Басқарманың басшысы басқарманың қызметін жалпы басқаруды жүзеге асырады, оған жүктелген міндеттердің орындалуына және өз өкілеттіктерін жүзеге асыруына дербес жауапты болады.

Басқарма басшысы құрылымдық бөлімше қызметкерлерінің Қазақстан Республикасының Сыбайлас жемқорлыққа қарсы заңнамасын және Ар-намыс Кодексінің нормаларын сақтауын қамтамасыз етуге дербес жауапты болады.

11. Басқарманың басшысы Комитет төрағасына басқарманың құрылымы мен штат саны жөнінде ұсыныстар береді.

12. Басқарманың құзыретіне кіретін мәселелер бойынша Басқарманың атынан басқа құрылымдық бөлімшелерге жіберілетін құжаттарға басқарманың басшысы, ал ол болмаған жағдайда – оны алмастыратын адам қол қояды.

Атқарып отырған лауазымнан босатылған кезде мен жұмыс беруші сеніп тапсырған мүлікті, істер номенклатурасына және жоғарыда аталған міндеттерге сәйкес, сондай-ақ аяқталған және ағымдағы жобалар бойынша қолда бар қызметтік құжаттаманы тікелей басшы айқындайтын мемлекеттік қызметшіге тапсыратын боламын.